

### Sajtóközlemény Sulz am Neckar, 2018 október

Ipar 4.0 kompatibilis

# A KIPP bemutatja az okos, FEATURE grip termékcsaládot

**Az ez évi MOTEK szakvásáron a HEINRICH KIPP WERK bemutatja az új, FEATURE grip termékcsaládot. A termékek különlegessége az integrált elektromechanikus és szenzorikus elemekben, és egy bizonyos paraméter vagy állapot visszajelzésében rejlik. A látogatók október 8-11. között, a nemzetközi gyártás- és szerelés automatizálási szakvásáron, Stuttgartban tekinthetik meg az innovatív technológiát.**

A KIPP FEATURE grip család új termékei az integrált funkciók révén többletértéket nyújtanak a felhasználó számára. Lehetővé teszik a felügyeletet, és olyan információkat képesek regisztrálni, mint pl. *állapot* vagy *erő.* Egy központi ponton az információk feldolgozása és megjelenítése révén idő takarítható meg és biztosható a folyamat biztonsága.

Az új KIPP termékcsaládhoz tartoznak erőérzékelős gyorsszorítók, valamint rögzítőcsapok és állapotérzékelős rugós nyomódarabok: az erőérzékelős gyorsszorítók jelzik a munkadarabra ható erőt. Ez lehetővé teszi az erőhatás pontos felügyeletét. A felső és alsó határeltérések alapértelmezett értékek alapján kerülnek jelzésre.

A rögzítőcsap állapota egy alkalmazás révén követhető nyomon: ha zöld fény világít, a rögzítőcsap reteszelve van. Ha azonban piros fény jelenik meg, a rögzítőcsapot meghúzták és ellenőrzésre szorul. Az állapotérzékelős rugós nyomódarab jelzi, ha a nyomócsap be van nyomva vagy ki van járatva. A nyomódarabban egy érzékelő dolgozza fel a csatlakozókábelen keresztül bejövő jelet. Ezenkívül a nyomódarabon egy LED is megtalálható, amely az állapotot jelzi.

A “FEATURE grip“ család valamennyi terméke lehetővé teszi az egyedi szoftvermegoldásokkal, rendszerekkel, mobil végfelhasználói eszközökkel vagy alkalmazásokkal való kapcsolatot. Az egyes értékek eltárolódnak, és ily módon kiértékelhetők. A termékek ezáltal hozzáférést tesznek lehetővé ügyfeleink számára az Ipar 4.0-hoz.

A HEINRICH KIPP WERK a 3-as csarnokban, a 3325-ös standon mutatja be termékeit. Csapatunk örömmel látja és meghívja az érdeklődőket egy cappuccino vagy espresso kávéra saját, baristát foglalkoztató CAFÉ Lounge kávézójában.

Jelölés szóközzel: 2.131

Címsor: 53 karakter

Előcím: 21 karakter

Szöveg: 2 064 karakter

Összesen: 2 138 karakter

HEINRICH KIPP WERK KG

Stefanie Beck, Marketing

Heubergstraße 2

72172 Sulz am Neckar

Telefon: 07454 793-48

E-Mail: stefanie.beck@kipp.com

További információk és sajtófotók

Lásd: www.kipp.hu, Régió: Németország, Rovat: Hírek/Sajtójelentés

### Fotók

|  |  |
| --- | --- |
| A KIPP bemutatja az okos, FEATURE grip termékcsaládot Fotók: KIPP  | Képfájl: KIPP-FEATURE-grip.jpg |

Képjogok: licenc- és jogdíjmentes közlésre engedélyezve a szakmédiában.

A forrásadatok és bizonylatok iránti kéréssel.